Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 23 kolmansista maista tulevien moottoriajoneuvojen Portugaliin tuontia koskevista järjestelyistä



Virallinen lehti nro L 302 , 15/11/1985 s. 0463



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 23 kolmansista maista tulevien moottoriajoneuvojen Portugaliin tuontia koskevista järjestelyistä 1 artikla Jäljempänä määritetty järjestely koskee henkilöiden tai tavaroiden kuljetukseen tarkoitettujen ajoneuvojen kokoonpanoa ja tuontia riippumatta niiden moottorityypistä. 2 artikla Portugalin tasavalta vahvistaa vuosittain merkkikohtaiset tuontikiintiöt Portugaliin tuotaville kootuille ajoneuvoille, jäljempänä 'CBU-ajoneuvot', joiden bruttopaino on pienempi kuin 3 500 kiloa ja jotka tulevat sellaisista kolmansista maista, jotka eivät ole sopimuspuolina. Kiintiöitä avataan 15 yksikköön asti vuodessa kutakin tuottajaa kohden niille ajoneuvomerkeille, joita ei ole koottu Portugalissa, ja muille ajoneuvomerkeille 2 prosenttiin asti Portugalissa edeltävän vuoden aikana koottujen samanmerkkisten ajoneuvojen määrästä. 3 artikla Portugalin tasavalta avaa yleisen, 30 yksikön vuosikiintiön CBU-ajoneuvoille, joiden bruttopaino on suurempi kuin 3 500 kiloa ja jotka tulevat sellaisista kolmansista maista, jotka eivät ole sopimuspuolia. 4 artikla 1. Portugalin tasavalta avaa joka vuoden alussa yhteisön automerkin mukaan jaotellun kiintiön henkilöiden tai tavaroiden kuljetukseen tarkoitetuille, kokoamattomille ajoneuvoille, jäljempänä 'CKD-ajoneuvot', joiden bruttopaino on pienempi kuin 2 000 kiloa, vuonna 1985 myönnettyjen ja liitteessä ilmoitettujen peruskiintiöiden perusteella. 2. Yhteisön tavaramerkin mukaan jaoteltuja kiintiöitä tarkistetaan vuosittain. Tätä varten niihin sovelletaan korjauskerrointa, jolla hyvitetään Portugalissa tapahtunut hintojen nousu ja CKD-ajoneuvojen valmistushintojen kehitys. 3. Peruskiintiöiden perusteella myönnettyjä merkkikohtaisia kiintiöitä saa soveltaa vapaasti, vuonna 1986 aina 90 prosenttiin asti ja vuonna 1987 aina 93 prosenttiin asti. Merkkikohtaisten kiintiöiden jäljelle jäävän osan soveltamisen edellytyksenä on moottoriajoneuvojen tai niiden osien vienti näille vientitavaroille Portugalissa kertyneen arvonlisän perusteella. 5 artikla 1. Viejille, jotka ovat jo käyttäneet 4 artiklan mukaiset peruskiintiönsä kokonaisuudessaan, myönnetään kyseisen vuoden aikana CKD-lisäkiintiöitä vietyjen moottoriajoneuvojen tai osien arvonlisän perusteella. Lisäkiintiöt myönnetään liitteessä B olevien kertoimien perusteella. 2. Edellä 1 kohdassa tarkoitettujen viejien mahdollisuus saada lisäkiintiöitä rajoittuu kokonaisarvoon, joka on enintään 12 prosenttia liitteessä A ilmoitettuja merkkejä edustavien CKD-ajoneuvojen peruskiintiöiden kokonaissummasta. 6 artikla Edellä 4 ja 5 artiklassa määrättyjä kiintiöitä voidaan soveltaa joko CKD- tai CBU-ajoneuvojen viennissä. LIITE A Merkkikohtaiset peruskiintiöt, 1985 >TAULUKON PAIKKA> LIITE B Vientikertoimien painotus, johon viitataan 5 artiklan 1 kohdassa >TAULUKON PAIKKA>